شارل دو قول
شارل دوقل ، (فرانسهجه: Charles André Joseph Marie de Gaulle)، فرانسهلی ژنرال و سیاستچی (۲۲ نووامبر۱۸۹۰ - ۹ نووامبر ۱۹۷۰). دوقل، ایکینجی دونیا ساواشی اؤنجه سینده زرهلی ساواش تئوریسین اولاراق تانیندی. ایکینجی دونیا ساواشی'نین باشیندا توغ ژنرال-لیغا ترقی ائتدی. فرانسه'نین آلمانا یئنیلمهسی و چوخ آغیر شرطلری قبول ائدهرک ساواشدان چکیلمهسینین آردیندان لندنه گئدهرک آلمان ایشغالینا قارشی دیره نه ن اؤزگور فرانسه قوه لری ( آزاد فرانسه اوردوسو ) حرکتینی باشلاتدی. ۱۹۴۰-۱۹۴۴ ایللرینده اؤزگور فرانسه قوه لری نین اؤندرلیگینی، ۱۹۴۴ ایلینده فرانسه'نین آلمان ایشغالیندان قورتولماسینین آردیندان ایسه فرانسه حوکومتینین باشقانلیغینا سئچیلدی . ۱۹۴۶ ایلینده قورولان دؤردونجو جومهوریت آنایاساسی پارلامنتر سیستمی منیمسهدیگی اوچون یوروتمه نین گوجسوز اولدوغونو، چوخ پارتیلی یاساما اورگانینین اولکه یی یؤنتمه یه جه یینی اؤنه سوره رک گؤره ویندن ایستیفا ائتدی و ۱۹۵۸ ایلینه قدر یؤنئتیمدن اوزاق قالدی.
الجزایر باغیمسیزلیق ساواشی و بیرینجی چین - هیند ساواشینداکی باشاریسیزلیقلارین فرانسه'ده یاراتدیغی بوحرانلارین آردیندان ۱۹۵۸ ایلینده سیاست دؤندو. قورولماسینی ساغلادیغی بئشینجی فرانسه جومهوریتی'نین ایلک باشقانلیغینا سئچیلدی . ۱۹۶۹ ایلینده مقامیندان ایستعفا ائتدی و ۱۹۷۰'ده دونیاسینی دئییشدی.
pes_Arab azb_Arab azb_Arab